National Geographic Magazine

National Geographic Magazine, Ազգային աշխարհագրական կազմակերպության պաշտոնական ամսագիրը։ Այն բոլոր ժամանակների ամենաշատ ընթերցվող ամսագրերից մեկն է։

Ձևաչափ 
Ամսագրի թեմաները հիմնականում վերաբերում են գիտությանը, աշխարհագրությանը, պատմությանը և համաշխարհային մշակույթին։ Ամսագիրը հայտնի է իր յուրահատուկ ոճով. դեղին ուղղանկյուն եզրագիծ՝ կենտրոնում՝ լուսանկար։ Ամսագիրը լույս է տեսնում ամիսը մեկ անգամ։ Այն հասանելի է ինչպես ավանդական տպագիր հրատարակությամբ, այնպես էլ՝ առցանց եղանակով։

Հանրաճանաչվածություն և տարածում 
1980-ական թվականների վերջին ամսագրի ներքին տպաքանակը հասնում էր մոտ 12 միլիոն օրինակի։ 2015թ․-ին հրատարակությունը հասավ մոտ 3,5միլիոն բաժանորդի Միացյալ Նահանգներում և լրացուցիչ 3միլիոն բաժանորդի՝ արտասահմանում, ոչ անգլալեզու հրատարակությունների միջոցով։ 2021 թվականի դրությամբ նրա Instagram-ի էջն ունի ավելի շատ հետևորդներ (154մլն), քան շահույթ չհետապնդող ցանկացած այլ հաշիվ։

Ղեկավարող կազմ 
Սյուզեն Գոլդբերգը National Geographic-ի գլխավոր խմբագիրն է և National Geographic Partners-ի խմբագրական տնօրենը։ Որպես խմբագրական տնօրեն՝ նա ղեկավարում է բոլոր լրագրությունները տարբեր հարթակներում՝ ներառյալ թվային լրագրությունը, ամսագրերը, փոդքասթները, քարտեզները, տեղեկագրերը և Instagram-ը։

Պատմություն 
Ի սկզբանե ընկերությունը մտադիր էր ամսագրրի համարներն ուղղել միայն Միացյալ Նահանգների ընթերցողներին, բայց շուտով ամսագիրն ավելի լայն տարածում է գտնում։ Գլիբերթ Գրոսվենորի խմբագրությամբ, 1926թվականին այն հասավ 1միլիոն տպաքանակի։

National Geographic-ը գունավոր լուսանկարներ վերարտադրող առաջին ամսագրերից էր, և այն նաև առաջատարն էր ստորջրյա կյանքի լուսանկարների, ստրատոսֆերայի և կենդանիների լուսանկարների տպագրության մեջ։ Ամսագիրը համաշխարհային ճանաչում ձեռք բերեց աշխարհի տարբեր շրջանների վերաբերյալ իր առատորեն պատկերազարդ հոդվածներով։ Ամսագրից ստացված հասույթն օգնեց աջակցել ընկերության գիտական արշավներին։

Ամսագրի առաջին համարը 
National Geographic ամսագրի առաջին համարը լույս է տեսել 1888 թվականի սեպտեմբերի 22-ին, National Geographic Society-ի կողմից, ընկերության հիմնադրումից ութ ամիս անց։ Ամսագրի ստեղծված էր «աշխարհագրական գիտելիքների ավելացման և տարածման նպատակով»։

Ամսագրի առաջին համարը, որը տպագրվել է Կոնեկտիկուտ նահանգի Նյու Հեյվն քաղաքում, 50ցենտ արժողությամբ, շատ լուրջ գործ էր։ Շագանակագույն թղթե շապիկը զուրկ էր տարբերակիչ դեղին եզրագծից(այդպես շարունակվեց մինչև 1910թվականը), և ոչ մի լուսանկար ներառված չէր ամսագրի 98 էջերում(այդպես շարունակվեց մինչև 1905թվականը)։

Համարում ընդգրկված վեց հոդվածներն ի սկզբանե փաստաթղթեր էին, որոնք ներկայացվել էին ընկերության կողմից անցկացվող երկշաբաթյա հանդիպումներում՝ սկզբում Նյու Յորքի Կոլումբիայի համալսարանում, իսկ հետո՝ Վաշինգտոնի Կոսմոս ակումբում, 1888թվականի փետրվարից մայիս ընկած ժամանակահատվածում։

Լուսանկարներ 
Ամսագիրը, բացի ուսուցողական լինելուց, հայտնի է նաև իր լուսանկարչական բարձր ստանդարտով։ Կազմակերպության նախագահ Ալեքսանդր Գրեյհամ Բելի և խմբագիր Գիլբերտ Հ. Գրոսվենորի պաշտոնավարման տարիներին էր, երբ առաջին անգամ շեշտվեց նկարազարդումների կարևորությունը, չնայած որ այս գաղափարի վերաբերյալ եղան որոշ քննադատություններ։ 1910 թ.-ին լուսանկարները դարձել էին ամսագրի ապրանքային նշանը, Գրոսվենորը անընդհատ փնտրում էր «դինամիկ նկարներ»։ 1915-ին նա սկսեց ստեղծել լուսանկարչական անձնակազմ և նրանց տրամադրել այդ ժամանակների համար նորարար գործիքներ, ինչպես նաև աշխատանոց։
  
1959թվականին ամսագիրը սկսեց փոքր լուսանկարներ հրապարակել իր շապիկներին՝ հետագայում դարձնելով ավելի մեծ լուսանկարներ։ National Geographic-ի լուսանկարչությունն արագորեն անցավ թվային լուսանկարչության ինչպես իր տպագիր ամսագրի, այնպես էլ իր կայքի համար։ Ամսագրի թողարկումները հաճախ տարիներ շարունակ պահվում են բաժանորդների կողմից և վերավաճառվում որպես հավաքածուներ։ Լուսանկարչության ստանդարտը բարձր է մնացել հետագա տասնամյակների ընթացքում, և ամսագիրը դեռ նկարազարդված է աշխարհի ամենաբարձր որակի ֆոտոլրագրողների կողմից։ 2015թվականից ի վեր National Geographic–ը սկսեց կազմակերպել լուսանկարչության միջազգային մրցույթներ։

Լեզվական հրատարակություններ 

Հետևյալ լեզուներով հրատարակությունները դադարեցվել են.

Ծանոթագրություններ

Արտաքին հղումներ 
 https://www.nationalgeographic.com/
 https://www.nationalgeographic.com/magazine
 https://www.nationalgeographic.com/travel/
 https://www.facebook.com/NGM
 https:/twitter.com/natgeo/
 https://www.instagram.com/natgeo/